CELEX: 52016PC0159
Language: bg
Date: 2016-03-22
Title: Предложение за РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за определяне на предвидената в Регламент (ЕС) № 1306/2013 ставка на корекция на директните плащания за календарната 2016 г.

ЕВРОПЕЙСКА КОМИСИЯ
            Брюксел, 22.3.2016
            COM(2016) 159 final
            2016/0086(COD)
            Предложение за
            РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА
            за определяне на предвидената в Регламент (ЕС) № 1306/2013 ставка на корекция на директните плащания за календарната 2016 г.
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               В Договора за функционирането на Европейския съюз е определено основното правило по отношение на финансирането от Съюза — годишният бюджет на ЕС трябва да е в съответствие с многогодишната финансова рамка (МФР). 
            
            
               С цел да се осигури подкрепа за селскостопанският сектор в случай на значими кризисни ситуации, които засягат селскостопанското производство или дистрибуция, следва да се създаде резерв за кризи чрез прилагане в началото на всяка година на намаление на директните плащания чрез механизъм за финансова дисциплина, предвиден в член 26 от Регламент (ЕС) №1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика
                  1
               . В член 25 от посочения регламент се определя, че пълният размер на резерва за кризи в селскостопанския сектор е 2800 млн. евро с еднакви годишни вноски от по 400 млн. евро (по цени за 2011 г.) за периода 2014—2020 г. и се включва във функция 2 на Многогодишната финансова рамка. Сумата на резерва, която да бъде включена в проектобюджета на Комисията за 2017 г., възлиза на 450,5 млн. евро по текущи цени, като се покрива чрез намаляване на директните плащания, изброени в приложение I към Регламент (ЕС) № 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика
                  2
               .
            
            
               Освен това, с цел да се гарантира, че сумите за финансиране на Общата селскостопанска политика (ОСП) са в съответствие с годишните подтавани за свързаните с пазара разходи и директните плащания по функция 2, посочени в Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020
                  3
               , трябва да се приложи механизмът за финансова дисциплина, когато прогнозите за финансирането на директните плащания и свързаните с пазара разходи показват, че ще бъде надвишен определеният в многогодишната финансова рамка годишен подтаван по функция 2, коригиран с евентуалните прехвърлени финансови средства между Европейския фонд за гарантиране на земеделието (ЕФГЗ) и Европейския земеделски фонд за развитие на селските райони (ЕЗФРСР). Този размер на наличното нетно салдо за разходване по линия на ЕФГЗ за 2017 г. е определен с Регламент за изпълнение (ЕС) № 2016/257
                  4
                на Комисията в съответствие с член 16 от Регламент (EC) №1306/2013 и възлиза на 44 146 млн.евро.
            
            
               При изготвянето на проектобюджета за 2017 г. първоначалните бюджетни прогнози за директните плащания и свързаните с пазара разходи показаха, че няма вероятност размерът на наличното нетно салдо за разходване по линия на ЕФГЗ за 2017 г. да бъде надвишен и поради това не се налага по-нататъшно прилагане на механизма за финансова дисциплина.
            
            
               Въз основа на гореизложеното Комисията представя предложение за определяне на ставката на корекция на директните плащания за календарната 2016 г., като в съответствие с член 26, параграф 3 от Регламент (ЕС) № 1306/2013 тази ставка трябва да бъде приета от Европейския парламент и Съвета до 30 юни 2016 г. Ако ставката на корекция не бъде определена до 30 юни 2016 г., тя се определя от Комисията в съответствие с посочения член. 
            
            
               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
            
               В настоящото предложение се определя ставката на корекция съгласно механизма за финансова дисциплина за календарната 2016 г. 
            
            
               Като се има предвид, че държавите членки имат възможност да извършват закъснели плащания към земеделските стопани извън регулаторния срок за плащане, приложим към директните плащания, и че ставката на корекция съгласно механизма за финансова дисциплина варира всяка календарна година, механизмът за финансова дисциплина не следва да се отразява по различен начин на сумите на директните плащания, които ще се отпускат на земеделските стопани, в зависимост от това кога държавите членки са извършили плащането в полза на земеделските стопани. Поради това, с цел да се осигури равнопоставеност между земеделските стопани, ставката на корекция следва да се прилага единствено спрямо сумите на директните плащания, които ще се отпускат на земеделските стопани по заявления за помощ, подадени през календарната 2016 г., независимо от това кога ще бъде извършено действителното плащане в полза на земеделския стопанин.
            
            
               Съгласно член 8, параграф 1 от Регламент (ЕС) № 1307/2013 ставката на корекция на директните плащания следва да се прилага само за директни плащания, надвишаващи 2000 EUR. Хърватия е в процес на постепенно въвеждане на директни плащания през календарната 2016 г. Вследствие на това механизмът за финансова дисциплина няма да се прилага в тази държава членка.
            
            
               3.РЕЗУЛТАТИ ОТ ПОСЛЕДВАЩИ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО
            
            
               С настоящото предложение се прилагат правилата, предвидени в член 26 от Регламент (ЕС) № 1306/2013 и член 8 от Регламент (ЕС) № 1307/2013. Предварителни консултации със заинтересованите страни и изготвяне на оценка на въздействието не са приложими.
            
            
            
               4.ОТРАЖЕНИЕ ВЪРХУ БЮДЖЕТА
            
            
               Изчисляването на ставката на корекция съгласно механизма за финансова дисциплина е част от подготовката на проектобюджета за 2017 г. 
            
            
               Сумата на резерва за кризи в селскостопанския сектор, предвидена за включване в проектобюджета на Комисията за 2017 г., възлиза на 450,5 млн. евро по текущи цени. Първоначалните прогнози за бюджетните кредити за директни плащания и свързани с пазара разходи показаха, че няма вероятност размерът на наличното нетно салдо за разходване по линия на ЕФГЗ за 2017 г. да бъде надвишен.
            
            
               Така общото намаление в резултат на прилагането на механизма за финансова дисциплина възлиза на 450,5 млн. евро. Процентът на ставката на корекция съгласно механизма за финансова дисциплина е 1,366744 %. При изчисляването му е взето под внимание обстоятелството, че той ще се прилага само по отношение на суми на директните плащания за отделен земеделски стопанин, надвишаващи 2000 евро, и не в Хърватия.
            
            
               Прилагането на тази ставка на корекция ще доведе до намаляване на сумите на директните плащания по бюджетните редове, обхващащи разходите по заявления за помощ, подадени от земеделските стопани за календарната 2016 г. (финансова 2017 г.). 
            
         
         
            
               5.ДРУГИ ЕЛЕМЕНТИ
            
            
               Освен да определя ставката на корекция, установена с настоящия регламент, по силата на член 26, параграф 4 от Регламент (ЕС) № 1306/2013 Комисията има също така възможност, въз основа на новополучена информация, да приема актове за изпълнение за адаптиране на тази ставка. През октомври 2016 г., при изготвянето на писмото за внасяне на корекции в проектобюджета за 2017 г. Комисията ще преразгледа прогнозите си относно свързаните с пазара разходи и директните плащания и ако е целесъобразно, до 1 декември 2016 г. ще приеме адаптирането на ставката на корекция. 
            
            
               2016/0086 (COD)
            
            
               Предложение за
            
            
               РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА
            
            
               за определяне на предвидената в Регламент (ЕС) № 1306/2013 ставка на корекция на директните плащания за календарната 2016 г.
            
            
               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
            
            
               като взеха предвид Договора за функционирането на Европейския съюз, и по-специално член 43, параграф 2 от него,
            
            
               като взеха предвид предложението на Европейската комисия,
            
            
               след предаване на проекта на законодателен акт на националните парламенти,
            
            
               като взеха предвид становището на Европейския икономически и социален комитет
                  5
               ,
            
            
               в съответствие с обикновената законодателна процедура,
            
            
            
               като имат предвид, че:
            
            
               (1)Съгласно член 25 от Регламент (ЕС) № 1306/2013 на Европейския парламент и на Съвета
                  6
                се предвижда създаването на резерв, предназначен за предоставяне на допълнителна подкрепа за селскостопанския сектор в случай на значими кризисни ситуации, които засягат селскостопанското производство или дистрибуция, чрез прилагане в началото на всяка година на намаление на директните плащания в рамките на механизма за финансова дисциплина, посочен в член 26 от същия регламент.
            
            
               (2)В член 26, параграф 1 от Регламент (ЕС) № 1306/2013 се предвижда, че за да се гарантира спазването на годишните тавани, установени в Регламент (ЕС, Евратом) № 1311/2013 на Съвета
                  7
               , за финансирането на свързани с пазара разходи и директни плащания се определя ставка на корекция на директните плащания, когато прогнозите за финансирането на мерките в рамките на посочения подтаван за дадена финансова година показват, че приложимите годишни тавани ще бъдат надвишени.
            
            
               (3)Сумата на резерва за кризи в селскостопанския сектор, предвидена за включване в проектобюджета на Комисията за 2017 г., възлиза на 450,5 млн. евро по текущи цени. За покриването на тази сума механизмът за финансова дисциплина трябва да се прилага за календарната 2016 г. по отношение на директните плащания по схемите за подпомагане, изброени в приложение I към Регламент (ЕС) № 1307/2013 на Европейския парламент и на Съвета
                  8
               . 
            
            
               (4)Предварителните прогнози за директните плащания и свързаните с пазара разходи, които трябва да бъдат определени в проектобюджета на Комисията за 2017 г., сочат, че няма необходимост от по-нататъшна финансова дисциплина.
            
            
               (5)Съгласно член 26, параграф 2 от Регламент (ЕС) №1306/2013 от Комисията се изисква да представи предложение на Европейския парламент и на Съвета относно ставката на корекция най-късно до 31 март на съответната календарна година, за която се прилага тази ставка на корекция. 
            
            
               (6)Като общо правило земеделските стопани, които са подали заявление за помощ за директни плащания за дадена календарна година N, получават плащанията в рамките на определен срок за плащане през финансовата година N+1. Държавите членки обаче могат да извършват закъснели плащания в полза на земеделски стопани след изтичането на този срок за плащане, в рамките на определени срокове. Подобни закъснели плащания могат да бъдат извършвани през последваща финансова година. Когато за дадена календарна година се прилага финансова дисциплина, ставката на корекция не следва да се прилага за плащанията по заявления за помощ, подадени през календарни години, различни от календарната година, за която се прилага финансовата дисциплина. Поради това, с цел да се осигури равнопоставеност между земеделските стопани, е уместно да се предвиди ставката на корекцията да се прилага единствено спрямо плащанията по заявления за помощ, подадени през календарната година, за която се прилага финансовата дисциплина, независимо кога се извършва плащането в полза на земеделските стопани.
            
         
         
            
               (7)Съгласно член 8, параграф 1 от Регламент (ЕС) № 1307/2013 ставката на корекция на директните плащания, определена в съответствие с член 26 от Регламент (ЕС) № 1306/2013, се прилага само за директни плащания, надвишаващи 2000 евро, които се отпускат на земеделските стопани през съответната календарна година. Освен това в член 8, параграф 2 от Регламент (ЕС) № 1307/2013 се предвижда, че вследствие на постепенното въвеждане на директните плащания ставката на корекция се прилага за Хърватия от 1 януари 2022 г. Поради това ставката на корекция, която се определя с настоящия регламент, не следва да се прилага спрямо плащанията за земеделските стопани в посочената държава членка.
            
            
               (8)Съгласно член 26, параграф 4 от Регламент (ЕС) № 1306/2013 определената с настоящия регламент ставка на корекция може да бъде адаптирана от Комисията до 1 декември 2016 г. въз основа на новополучена информация, 
            
            
               ПРИЕХА НАСТОЯЩИЯ РЕГЛАМЕНТ:
            
            
               Член 1
            
            
               1.За целите на определянето на ставката на корекция в съответствие с членове 25 и 26 от Регламент (ЕС) № 1306/2013, и в съответствие с член 8, параграф 1 от Регламент (ЕС) № 1307/2013 сумите на директните плащания по схемите за подпомагане, изброени в приложение I към Регламент (ЕС) № 1307/2013, които ще се отпускат на земеделски стопани над сумата от 2000 EUR по заявление за помощ, подадено за календарната 2016 година, се намаляват със ставка на корекция 1,366744 %.
            
            
               2.Намаляването, предвидено в параграф 1, не се прилага Хърватия.
            
            
               Член 2
            
            
               Настоящият регламент влиза в сила на седмия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на  година.
            
            
               
                  За Европейския парламент
                        За Съвета
               
               
                  Председател
                        Председател
               
            
            
            
                     
                        ФИНАНСОВА ОБОСНОВКА
                     
                  
                  
                     
                        FS/16/RB/
                     
                  
               
                     
                  
                  
                     
                        6.15.2016.1
                     
                  
               
                     
                  
                  
                     
                        ДАТА: 
                     
                     
                  
               
                     
                        1.
                     
                  
                  
                     
                        БЮДЖЕТЕН РЕД:
                     
                     
                        Вж. по-долу бюджетната прогноза след прилагането на механизма за финансова дисциплина за отделните позиции:
                     
                     
                        05 03 01 02 (СЕПП)
                     
                     
                        05 03 01 07 (Преразпределително плащане)
                     
                     
                        05 03 01 10 (СОП)*
                     
                     
                        05 03 01 11 (Плащания за селскостопански практики, благоприятни за климата и околната среда)
                     
                     
                        05 03 01 12 (Плащане за райони с природни ограничения)
                     
                     
                        05 03 01 13 (Плащане за млади земеделски стопани)
                     
                     
                        05 03 02 40 (Помощ на площ за памук)
                     
                     
                        05 03 02 50 (POSEI — програми на Европейския съюз за подпомагане)
                     
                     
                        05 03 02 52 (POSEI — острови в Егейско море)
                     
                     
                        05 03 02 60 (Доброволно обвързано с производството подпомагане)
                     
                     
                        05 03 02 61 (Схема за дребни земеделски стопани)
                     
                     
                        05 03 10       (Резерв за кризи в селскостопанския сектор)
                     
                     
                        * преди отчитане на целевите приходи
                     
                  
                  
                     
                        БЮДЖЕТНИ КРЕДИТИ:
                     
                     
                        в млн. евро
                     
                     
                        4504,0
                     
                     
                        1646,0
                     
                     
                        17 871,0
                     
                     
                     
                        12 211,0
                     
                     
                        3,0
                     
                     
                        507,0
                     
                     
                        247,0
                     
                     
                        412,0
                     
                     
                        17,0
                     
                     
                        4063,0
                     
                     
                        символичен запис
                     
                     
                        450,5
                     
                     
                  
               
                     
                        2.
                     
                  
                  
                     
                        ЗАГЛАВИЕ:
                     
                     
                     
                        Предложение за
                     
                     
                        РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за определяне на предвидената в Регламент (ЕС) № 1306/2013 ставка на корекция на директните плащания за календарната 2016 г.
                     
                  
               
                     
                        3.
                     
                  
                  
                     
                        ПРАВНО ОСНОВАНИЕ:
                     
                     
                     
                        Член 43, параграф 2 от Договора за функционирането на Европейския съюз 
                     
                     
                  
               
                     
                        4.
                     
                  
                  
                     
                        ЦЕЛИ:
                     
                     
                        С настоящия регламент се определя ставката на корекция съгласно механизма за финансова дисциплина, която ще се прилага към сумите на директните плащания, надвишаващи 2000 евро, които ще се отпускат на земеделските стопани по заявления за помощ, подадени за календарната 2016 г.
                     
                  
               
                     
                        5.
                     
                  
                  
                     
                        ФИНАНСОВО ОТРАЖЕНИЕ
                     
                  
                  
                     
                        12-МЕСЕЧЕН ПЕРИОД
                        
                           (в млн. евро)
                     
                  
                  
                     
                        ТЕКУЩА ФИНАНСОВА ГОДИНА
                     
                     
                        2016
                     
                     
                        (в млн. евро)
                     
                  
                  
                     
                        СЛЕДВАЩА ФИНАНСОВА ГОДИНА
                     
                     
                        2017
                     
                     
                        (в млн. евро)
                     
                  
               
                     
                        5.0
                     
                  
                  
                     
                        РАЗХОДИ
                     
                     
                        -
                              ЗА СМЕТКА НА БЮДЖЕТА НА ЕС
                           (ВЪЗСТАНОВЯВАНИЯ/ИНТЕРВЕНЦИИ)
                     
                     
                        -
                              НА НАЦИОНАЛНИТЕ ОРГАНИ
                     
                     
                        -
                              ДРУГИ
                     
                  
                  
                     
                        - 450,5
                     
                     
                        + 450,5
                     
                  
                  
                     
                        Не се прилага
                     
                  
                  
                     
                        - 450,5
                     
                     
                        + 450,5
                     
                  
               
                     
                        5.1
                     
                  
                  
                     
                        ПРИХОДИ
                     
                     
                        -
                              СОБСТВЕНИ РЕСУРСИ НА ЕС 
                           (НАЛОЗИ/МИТА)
                     
                     
                        -
                              НАЦИОНАЛНИ
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        2016 г.
                     
                  
                  
                     
                        2017 г.
                     
                  
                  
                     
                        2018 г.
                     
                  
                  
                     
                        2019 г.
                     
                  
               
                     
                        5.0.1
                     
                  
                  
                     
                        ОЧАКВАНИ РАЗХОДИ
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        ОЧАКВАНИ ПРИХОДИ
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        МЕТОД НА ИЗЧИСЛЕНИЕ:
                     
                     
                        Вж. забележките
                     
                  
               
                     
                        6.0
                     
                  
                  
                     
                        МОЖЕ ЛИ ПРОЕКТЪТ ДА БЪДЕ ФИНАНСИРАН ОТ БЮДЖЕТНИ КРЕДИТИ, ВПИСАНИ В СЪОТВЕТНАТА ГЛАВА НА ТЕКУЩИЯ БЮДЖЕТ?
                     
                  
                  
                     
                        Не се прилага
                     
                  
               
                     
                        6.1
                     
                  
                  
                     
                        МОЖЕ ЛИ ПРОЕКТЪТ ДА БЪДЕ ФИНАНСИРАН ЧРЕЗ ПРЕХВЪРЛЯНЕ МЕЖДУ ГЛАВИ ОТ ТЕКУЩИЯ БЮДЖЕТ?
                     
                  
                  
                     
                        Не се прилага
                     
                  
               
                     
                        6.2
                     
                  
                  
                     
                        ЩЕ БЪДЕ ЛИ НЕОБХОДИМ ДОПЪЛНИТЕЛЕН БЮДЖЕТ?
                     
                  
                  
                     
                        НЕ
                     
                  
               
                     
                        6.3
                     
                  
                  
                     
                        ЩЕ БЪДЕ ЛИ НЕОБХОДИМО ВПИСВАНЕТО НА БЮДЖЕТНИ КРЕДИТИ В БЪДЕЩИ БЮДЖЕТИ?
                     
                  
                  
                     
                        НЕ
                     
                  
               
                     
                        ЗАБЕЛЕЖКИ:
                     
                     
                     
                        Изчисляването на ставката на корекция съгласно механизма за финансова дисциплина е част от подготовката на проектобюджета за 2017 г. 
                     
                     
                        Сумата на резерва за кризи в селскостопанския сектор, предвидена за включване в проектобюджета на Комисията за 2017 г., възлиза на 450,5 млн. евро по текущи цени. Въз основа на първоначалните прогнози за бюджетните кредити за директни плащания и свързани с пазара разходи няма вероятност размерът на наличното нетно салдо за разходване по линия на ЕФГЗ за 2017 г. да бъде надвишен.
                     
                     
                        Така общото намаление в резултат на прилагането на механизма за финансова дисциплина възлиза на 450,5 млн. евро. Процентът на ставката на корекция съгласно механизма за финансова дисциплина е 1,366744 %. При изчисляването му е взето под внимание обстоятелството, че той ще се прилага само за суми, надвишаващи 2000 евро, и за всяка държава членка с изключение на Хърватия. Тъй като директните плащания в Хърватия са в процес на постепенно въвеждане през календарната 2016 г., механизмът за финансова дисциплина няма да се прилага в тази държава членка.
                     
                     
                        Прилагането на тази ставка на корекция ще доведе до намаляване на сумите на директните плащания по бюджетните редове, обхващащи разходите по заявления за помощ, подадени от земеделските стопани за календарната 2016 г. (финансова 2017 г.). Прогнозните суми на намалението в резултат на прилагането на механизма за финансова дисциплина по бюджетни позиции са, както следва:
                     
                     
                     
                        Предлаганият регламент има отражение върху бюджета, тъй като първоначалните прогнози за бюджетните кредити за директни плащания (преди прилагането на механизма за финансова дисциплина) бяха намалени с горепосочените суми след прилагането на ставката на корекция, предложена с настоящия проект на регламент. В резултат на това поисканите за глава 05 03 (Директни плащания) и предвидени за включване в проектобюджета за 2017 г. бюджетни кредити, посочени в точка 1 от настоящата финансова обосновка за бюджетните позиции, които са обект на механизма за финансова дисциплина, гарантират необходимата сума за създаването на резерва при кризи в селскостопанския сектор.
                     
                  
               
         
         
            
                  
                     (1)
                  ОВ L 347, 20.12.2013 г., стр. 549.
               
               
                  
                     (2)
                  ОВ L 347, 20.12.2013 г., стр. 608.
               
               
                  
                     (3)
                  ОВ L 347, 20.12.2013 г., стр. 884.
               
               
                  
                     (4)
                  Регламент за изпълнение (ЕС) № 2016/257 на Комисията от 24 февруари 2016 г. за изменение на Регламент за изпълнение (ЕС) № 367/2014 за установяване на наличното нетно салдо за разходване по линия на ЕФГЗ (ОВ L 49, 25.2.2016 г., стр. 1). 
               
               
                  
                     (5)
                  ОВ C, , стр. .
               
               
                  
                     (6)
                  Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ L 347, 20.12.2013 г., стр. 549).
               
               
                  
                     (7)
                  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).
               
               
                  
                     (8)
                  Регламент (ЕС) № 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (ОВ L 347, 20.12.2013 г., стр. 608).